**О Б Я В Л Е Н И Е**

**МИНИСТЕРСТВО НА ЗЕМЕДЕЛИЕТО И ХРАНИТЕ**

**гр. София, бул. „Христо Ботев“ № 55**

На основание чл. 14 от Наредбата за провеждане на конкурсите и подбора при мобилност на държавни служители

**О Б Я В Я В А:**

**І. Конкурс** **за длъжността „главен експерт” в Център за изпитване и сертифициране - Русе, Главна дирекция „Земеделие и регионална политика”**

**1. Изисквания за заемане на длъжността „главен експерт“:**

**1.1. Минимални изисквания за заемане на длъжността:**

* Степен на завършено образование – висше;
* Минимална образователна степен – бакалавър;
* Минимален професионален опит – 2 години в област или области, свързани с функционалните задължения на длъжността или придобит IV младши ранг;

**1.2. Допълнителни изисквания за заемане на длъжността главен експерт:**

- Област на висше образование (професионална област): технически науки;

- Езикова квалификация – ниво на владеене на поне един от работните езици на Европейската общност, което съответства на Европейско ниво В1 за самооценка на езиковите умения;

- Компютърна квалификация – MS Оffice;

- Свидетелство за правоуправление на МПС с минимална категория „В“

**2. Описание на длъжността:**

Извършва дейност по изпитване и сертифициране на нова техника, осъществява контакти с клиенти, лаборатории, органи по сертификация и други администрации в страната във връзка с изпълнение на служебните задължения. Приема заявки за изпитване и сертификация на продукти. Изпитва и проверява употребявана техника с цел удостоверяване на изискванията за безопасност. Обработва получените резултати от измерванията, съгласно изискванията и представянето им в указания вид.

**ІІ. Конкурс** **за длъжността „старши експерт“ в „Център за изпитване и сертифициране - Русе“, Главна дирекция „Земеделие и регионална политика”, и определям:**

**2.** **Изисквания за заемане на длъжността „старши експерт“:**

**2.1. Минимални изисквания за заемане на длъжността старши експерт:**

* Степен на завършено образование – висше;
* Минимална образователна степен – бакалавър;
* Минимален професионален опит – 1 година в област или области, свързани с функционалните задължения на длъжността или придобит V младши ранг;

**2.2. Допълнителни изисквания за заемане на длъжността старши експерт:**

- Област на висше образование (професионална област): технически науки;

- Компютърна квалификация – MS Оffice;

- Свидетелство за правоуправление на МПС с минимална категория „В“

**2. Описание на длъжността:**

Участва в дейности по изпитване и проверка на употребявана техника с цел удостоверяване на изискванията по безопасност. Участва в изпитване на нова техника свързано с одобрение на типа на нови колесни трактори и сменяема прикачна техника. Обработва получените резултати от измерванията и ги представя в указания вид съгласно изискванията на нормативните документи и системата за качество.

**ІІІ. Начин за провеждане на конкурсите**:

- Решаване на тест

- Интервю

**ІV. Необходими документи за кандидатстване**:

- Заявление за участие в конкурса, съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители (НПКПМДСл);

- Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност (Декларация по чл. 17, ал. 3, т. 1 от НПКПМДСл) - по образец;

- Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

- Копия от документи, удостоверяващи продължителността на професионалния опит (служебна, трудова или осигурителна книжка и/или официален документ на български език, доказващ извършване на дейност в чужбина) или придобит ранг като държавен служител - при наличие;

- Копие на свидетелство ва управление на МПС.

Професионалният опит за извършване на дейност в чужбина се доказва с официални документи, издадени от компетентен орган или компетентно длъжностно лице, в съответствие с националното право на съответната държава.

**V. Срок за подаване на документите:** от 25.06.2025 г. до 04.07.2025 г. включително.

**ІV. Място за подаване на документите:**

Център за изпитване и сертифициране - Русе, гр. Русе, бул. „Тутракан” № 94

Подаването на заявлението и приложенията към него се извършва по един от следните начини:

* лично от всеки кандидат, на посочения адрес;
* чрез пълномощник, на посочения адрес.  В случая се изисква да бъде попълнено  пълномощното, намиращо се на последната страница на заявлението за участие в конкурса.

При подаване на документите на хартиен носител, на кандидата или на пълномощника се предоставят длъжностна характеристика за конкурсната длъжност и информация за пречките за назначаване на държавна служба, посочени в чл. 7, ал. 2 от Закона за държавния служител.

* по електронен път, на официалната страница на МЗХ на адрес: edelovodstvo@mzh.government.bg/, като заявлението и декларацията трябва да бъдат подписани от кандидата с електронен подпис.  В този случай длъжностна характеристика и информация относно пречките за назначаване на държавна служба, посочени в чл. 7, ал. 2 от Закона за държавния служител, се изпращат на кандидата по електронен път.

С входящ номер и дата се регистрират само заявленията, към които са представени всички посочени в тях документи.

**VІІ. Общодостъпно място, на което ще се публикуват списъци или други съобщения във връзка с конкурсите:**

На интернет адрес: https://www.mzh.government.bg/bg/ministerstvo/karieri/konkursi

**VІІІ. Размер на основна заплата за длъжностите:**

главен експерт 1077 – 3200 лв.;

старши експерт 1077 – 2900 лв.

\* Основният размер на заплатата за длъжностите ще бъде определен в зависимост от професионалния опит на спечелилите конкурсите кандидати, съгласно Наредбата за заплатите на служителите в държавната администрация.

*Забележка:*

1Копие от диплома може да не се представя в следните случаи:

- ако дипломата на кандидата за придобито в Република България образование е издадена след 01.01.2012 г. и е вписана в Регистъра на завършилите студенти и докторанти - в заявлението се посочват номер, дата и издател на дипломата;

- ако документът за признаване на придобитото в чужбина образование е вписан в регистрите за академично признаване на Националния център за информация и документация - в заявлението се посочват номер, дата и издателна документа за признаване.